Зы л1ы гуэрым и къуэр
мылажьэу, ефэн-ешхэн ф1эк1а
и щхьэм имылъу псэут. И адэми
щымысхьу, мылъкур
иригъэсык1ырт. Хигъэщ1
ф1эк1а, зыри
хигъахъуэртэкъым. И
ныбжьэгъу хуэдэхэм игъусэурэ,
лъапсэр хигъэк1уадэрт. И адэр
сымаджэ хъуауэ здыхэлъым и
къуэр къреджэри жре1э:
– Иджы, си къуэ, сэ сол1эри
гъуэгу сытетщ. Мы уи мылъкур
буха нэужьк1э, зыри уимы1эжу
укъыщынэ, зыщ къыпхуэнэр.
Мес мобдеж ф1элъ к1апсэм
зыриф1эплъэжыну.
Л1ыжьыми куэд ихьыжакъым.
Дунейм ехыжащ. Мылъкуми
хэщ1ын щигъэтакъам. Зэман
куэд дыди дэмык1ыу, щ1алэм
и закъуэ къэнащ. И мылъкур
иухащ, и ныбжьэгъу хуэдэхэри
пылъэлъыжащ, сэлами
кърамыхыжу. И адэр игу
къок1ыжри, щ1алэм зыри
къыщыхуэмынэжым к1апсэм
деж мак1уэри зыф1елъэж . Ар
щхьэк1э, к1апсэр къыпохури
унащхьэм кхъуэщын къохуэх
дыщэ изу илъу. Зыми зыри
жримы1эу и лъапсэр ещ1ыж,
мылъкур зрехьэлъэжри,
дот1ысхьэж. Ар и ныбжьэгъу
хуэдэхэм зэхахыжри зэхуэсыжу
щ1адзэ, ар щхьэк1э, щ1алэ
губзыгъагъэ и адэм и
ф1ыгъэк1э зэзыгъэпэщам
псори лъэныкъуэ ирегъэзри
яжре1э:
- Адэ-анэр л1эжыхук1э быным
йогупсыс, ф1ы хуэзэным
хущ1окъу!
*Не анонимно.*